钦定古今图书集成/明伦汇编/官常典/第433卷 > 元
## 钦定古今图书集成/明伦汇编/官常典/第433卷 > 元

元设大都督以统军，又定都元帅、元帅品秩之数。
按《元史百官志》：“大都督府，正二品，管领左右钦察两
卫、龙翊侍御东路蒙古军元帅府，东路蒙古军万户
府、哈剌鲁万户府。天历二年，始立钦察亲军都督府，
秩从二品。后改大都督府，置大都督三员，正二品；同
知二员，正三品；副都督三员，从三品；佥都督事二员，
正”四品；经历二员，从六品；都事二员，从七品；管勾一
员，照磨一员，俱正八品；令史八人，蒙古必阇赤二人，
怯里马赤二人，知印二人，宣使六人。

都元帅府，都元帅二员，副元帅二员，经历、知事各一
员。

《北庭》：〈隶土番宣慰司〉　“曲先”《塔林》：〈都元帅三员〉
蒙古军　　　　　　　《征东》。〈二府都元帅各一员副一员〉
元帅府，秩正三品，达鲁花赤一员，元帅一员，经历、知
事各一员。

李店《文州》　　　　　　《帖城》《河里》《洋脱》。

朵甘思　　　　　　　当阳。

岷州，　　　　　　　　积石州。

洮州路：　　　　　　　脱思马路。

《十八族》：

右九府，唯李店、文州增置同知、副元帅各一员，其馀八府隶土番宣慰司，设官并同。

### 世祖至元二十年诏万户千户百户定立条格迁转更定品秩

按《元史世祖本纪》。不载　按《选举志》。“至元二十年。诏
万户、千户、百户。分上中下三等。定立条格。通行迁转。
以三年为满，理算资考。升加品级。若年老病故者。令
其子弟依例荫叙。是年以旧制父子相继管领元军。
不设蒙古军官。故定立资考。三年为满。通行迁转。后
各翼大小军官。俱设蒙古军官。又兼调遣征进。俱已
离翼，难与民官一体迁转荫叙。合将万户、千户镇抚，
自奏准日为始，以三年为满，通行迁转。百户以下，不
拘此例。凡军官征战有功过者，验实迹陞降。”又定蒙
古奥鲁官，大翼万户下设奥鲁总管府，从四品；小翼
万户下设奥鲁官，从五品。各千户。奥鲁亦设奥鲁官，
受院札各千户，奥鲁不及一千户者，或“二百户、三百
户，以远就近，以小就大，合并为千户。翼奥鲁官受院
札若干，碍投下，难以合并，宜再议之。”又定：“首领官受
敕牒，元帅、招讨司经历、知事，就充万户府经历知事，
换降敕牒。如元翼该革，别与迁除。若《王令旨》，并行省
札付，枢密院札付经历，充中、下万户府知事，行省诸
司札付，充提领案牍。并各翼万户自设经历、知事，一
例俱作提控案牍，受院札。”又议：“随朝各卫千户镇抚
所提控案牍，已拟受院札。外任千户镇抚所提控案
牍，合从行省许准，受万户府付身。”

至元二十一年六月庚申，改蒙古都元帅府为“蒙古
都万户府”，炮手元帅府为“炮手万户府”，炮手都元帅府为“回回炮手军匠万户府。”

按：《元史世祖本纪》云云。

至元二十二年，诏改江淮江西元帅招讨司为“三万
户府。”

按《元史世祖本纪》：至元二十二年二月，“诏改江淮江
西元帅招讨司为上中下三万户府。蒙古、汉人新附
诸军相参作三十七翼上万户，宿州、蕲县、真定、沂郯、
益都、高邮、沿海七翼中万户，枣阳十字路。邳州、邓州、
杭州、怀州、孟州、真州八翼下万户：常州、镇江、颍州、庐
州、亳州、安庆、江阴水军、益都新军、湖州、淮安、寿春、扬”
州、泰州、弩手、保甲、处州、上都新军、黄州、安丰、松江、镇
江水军，建康二十二翼，翼设达鲁花赤、万户、副万户
各一人，以隶所在行院。

### 成宗大德四年以上都虎贲司并武卫

按：《元史成宗本纪》不载　按《选举志》云云。